Kui see lahkheli aitab rahvuslastel 2011. aasta Riigikogu valimistel võimule tulla või - miinimumprogrammina - vähemalt "jalg ukse vahele saada" (=parlamenti pääseda), siis on  kõnealune purelemine igati õigustatud, lausa hädavajalik. Kui aga ei aita, siis on see kurjast ja takistab eesmärgi saavutamist. Eks tuleva aasta märts näita, kel ja kui palju oli õigus. Praegu on kindel vaid üks asi: kui eesti rahvuslased järgmistel parlamendivalimistel parlamenti ei pääse, vaid rängalt põruvad (või valimisi "boikoteerivad", toetades sel moel tegelikult poliitkartelli), siis tuleb lõviosa rahvuslike poliitjõudude juhtkonnast välja vahetada ja asuda kasvatama rahvuslaste uut eliiti.